
REPUBLIKA HRVATSKA
SPLITSKO-DALMATINSKA ŽUPANIJA
OSNOVNA ŠKOLA IVANA MAŽURANIĆA
OBROVAC SINJSKI 242/C
21241 OBROVAC SINJSKI
KLASA:  011-01/26-03/01                                                                                                                                            
URBROJ: 2175-16-4-01-26-02 
Obrovac Sinjski, 18. kolovoza 2026.                                                                                                               
                                                                                                  
IZVJEŠĆE
o provedenom savjetovanju s javnošću o Nacrtu Pravilnika o provedbi postupaka jednostavne nabave Osnovne škole Ivana Mažuranića

- Sukladno članku 11. Zakona o pravu na pristup informacijama („Narodne novine“, broj 25/13, 85/15 i 69/22) i Odluci o provedbi savjetovanja s javnošću o Nacrtu Pravilnika o provedbi postupaka jednostavne nabave Osnovne škole Ivana Mažuranića od 16. srpnja 2026. godine, Osnovna škola Ivana Mažuranića provela je savjetovanje sa zainteresiranom javnošću o Nacrtu Pravilnika o provedbi postupaka jednostavne nabave Osnovne škole Ivana Mažuranića.

- Predmet savjetovanja bio je Nacrt Pravilnika o provedbi postupaka jednostavne nabave Osnovne škole Ivana Mažuranića, kojim se cjelovito uređuju pravila, uvjeti i načini provedbe jednostavne nabave u Školi, osobito načini provedbe postupaka prema procijenjenoj vrijednosti predmeta nabave, provedba postupaka putem Elektroničkog oglasnika javne nabave Republike Hrvatske, javna objava, pravna zaštita gospodarskih subjekata, sprječavanje sukoba interesa, priprema i provedba postupaka, pregled i ocjena ponuda, donošenje odluka, realizacija nabave i čuvanje dokumentacije.

- Savjetovanje s javnošću provedeno je objavom:
Nacrta Pravilnika o provedbi postupaka jednostavne nabave Osnovne škole Ivana Mažuranića
Odluke o provedbi savjetovanja s javnošću
Obrazloženja razloga i ciljeva koji se žele postići donošenjem Pravilnika
Obrasca sudjelovanja u savjetovanju s javnošću
na službenoj mrežnoj stranici Osnovne škole Ivana Mažuranića.

- Savjetovanje je provedeno u trajanju od 30 dana, u razdoblju od 16. srpnja 2026. godine do 17. kolovoza 2026. godine.
Zainteresirana javnost mogla je tijekom trajanja savjetovanja dostaviti mišljenja, prijedloge i primjedbe:
elektroničkom poštom: os-han@os-imazuranica-obrovacsinjski.skole.hr

- Tijekom trajanja savjetovanja, zaključno s 17. kolovoza 2026. godine, nije zaprimljeno nijedno mišljenje, prijedlog ni primjedba na Nacrt Pravilnika o provedbi postupaka jednostavne nabave Osnovne škole Ivana Mažuranića.

- Slijedom navedenoga, nije bilo potrebe za izradom pregleda zaprimljenih prijedloga i primjedbi niti za davanjem očitovanja o njihovu prihvaćanju odnosno neprihvaćanju.
Provedba savjetovanja s javnošću nije iziskivala dodatna financijska sredstva.

- Ovo Izvješće objavit će se na službenoj mrežnoj stranici Osnovne škole Ivana Mažuranića te će se zajedno s prijedlogom Pravilnika o provedbi postupaka jednostavne nabave Osnovne škole Ivana Mažuranića dostaviti Školskom odboru Osnovne škole Ivana Mažuranića radi razmatranja i donošenja.

                                                                                                                                                                                     
                                                                                                                                 Ravnatelj:
dr.sc. Hrvoje Markulin, prof.


Dostaviti:

· Školskom odboru, uz prijedlog Pravilnika
· za objavu na službenoj mrežnoj stranici Škole
· pismohrana, ovdje

